গ্ল্যাডিস কুপার

ডেম গ্ল্যাডিস কনস্ট্যান্স কুপার, ডিবিই (১৮ ডিসেম্বর ১৮৮৮ – ১৭ নভেম্বর ১৯৭১) ছিলেন একজন ইংরেজ অভিনেত্রী। তিনি সাত দশক ব্যাপী মঞ্চ, চলচ্চিত্র ও টেলিভিশনে অভিনয় করেছেন। কিশোর বয়সে তিনি এডওয়ার্ডীয় সঙ্গীতধর্মী কৌতুকাভিনয় ও পান্তোমিমে কাজ করেন এবং প্রথম বিশ্বযুদ্ধের পূর্বে নির্বাক চলচ্চিত্রে কাজ করেন। তিনি ১৯১৭ থেকে ১৯৩৩ সাল পর্যন্ত প্লেহাউজ থিয়েটারে ব্যবস্থাপক ছিলেন এবং সেখানে তিনি অসংখ্য নাটকে কাজ করেছেন। ১৯২০-এর দশকের শুরু থেকে কুপার উইলিয়াম সমারসেট মম্‌ ও অন্যান্য নাট্যকারদের নাটকে অভিনয় করে প্রশংসা অর্জন করেন। ১৯৩০-এর দশকে তিনি লন্ডনের ওয়েস্ট এন্ড ও ব্রডওয়ে মঞ্চে কাজ শুরু করেন। ১৯৪০ সালে তিনি হলিউডে আগমন করেন এবং বিভিন্ন ধরনের চরিত্রে কাজ করে সফলতা অর্জন করেন। তিনি নাউ, ভয়েজার (১৯৪২), দ্য সং অব বের্নাদেত (১৯৪৩), মাই ফেয়ার লেডি (১৯৬৪) চলচ্চিত্রে অভিনয়ের জন্য তিনবার শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫০ ও ১৯৬০-এর দশক জুড়ে তিনি মঞ্চ ও পর্দায় সমানতালে কাজ করেন এবং তার জীবনের শেষ পর্যন্ত মঞ্চে শ্রেষ্ঠাংশে কাজ করে যান। কুপার ১৮৮৮ সালের ১৮ই ডিসেম্বর লন্ডনের লুইশামের হিদার গ্রিনের ২৩ এনার্সডেল রোডে জন্মগ্রহণ করেন। তার পিতা চার্লস উইলিয়াম ফ্রেডরিক কুপার (১৮৪৪-১৯৩৯) এবং মাতা মেবল বার্নেট (১৮৬১-১৯৪৪)। তিন বোনের তিনি সর্বজ্যেষ্ঠ। তার অপর দুই বোন হল ডরিস মেবল (১৮৯১-১৯৮৭) এবং গ্রেস ম্যুরিয়েল (১৮৯৩-১৯৮২)। লেখক হেনরি সেন্ট জন কুপার তার সৎ ভাই ছিলেন। কুপার যখন খুব ছোট তখন তারা সপরিবারে চিসউইকে চলে যান। তিনি সেখানে তার শৈশবের অধিকাংশ সময় কাটান। কুপার ১৯৪০ সালে পুরোদমে চলচ্চিত্রে কাজ শুরু করেন এবং হলিউডে বিভিন্ন ধরনের চরিত্রে অভিনয় করে সফলতা অর্জন করেন। তিনি নাউ, ভয়েজার (১৯৪২) চলচ্চিত্রে বেটি ডেভিসের কর্তৃত্বপরায়ণ মা চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। পরের বছর তিনি দ্য সং অব বের্নাদেত (১৯৪৩) চলচ্চিত্রে সন্দেহবাতিক নান চরিত্রে অভিনয় করে আরেকটি একাডেমি পুরস্কারের মনোনয়ন লাভ করেন। ১৯৪৫ সালে তিনি মেট্রো-গোল্ডউইন-মেয়ারের দ্য ভ্যালি অব ডিসিশন চলচ্চিত্রে ক্ল্যারিসা স্কট চরিত্রে অভিনয়ের পর এই স্টুডিওর সাথে চুক্তিবদ্ধ হন। এরপর তিনি দ্য গ্রিন ইয়ার্স (১৯৪৬), দ্য ককআইড মিরাকল (১৯৪৬), ও দ্য সিক্রেট গার্ডেন (১৯৪৯) চলচ্চিত্রে অভিনয় করেন। ১৯৫০-এর দশকে তার অভিনীত উল্লেখযোগ্য চলচ্চিত্র হল দ্য ম্যান হু লাভড রেডহেডস (১৯৫৫) ও সেপারেট টেবলস (১৯৫৮)। তিনি মাই ফেয়ার লেডি (১৯৬৪) চলচ্চিত্রে রেক্স হ্যারিসনের মা মিসেস হিগিন্স চরিত্রে অভিনয়ের জন্য তার তৃতীয় একাডেমি পুরস্কারের মনোনয়ন লাভ করেন। ১৯৬৭ সালে তিনি দ্য হ্যাপিয়েস্ট মিলিয়নিয়ার (১৯৬৭) চলচ্চিত্রে ম্যারি ড্রেক্সেল চরিত্রে অভিনয় করেন এবং "দেয়ার আর দোজ" গানে কণ্ঠ দেন। "Gladys Cooper, British Actress, Dies"। দ্য নিউ ইয়র্ক টাইমস (ইংরেজি ভাষায়)। ১৮ নভেম্বর ১৯৭১। সংগ্রহের তারিখ ১৭ জুলাই ২০২০।  ক্যাডোগান, ম্যারি (১৯৮২)। "Mabel St. John"। ভিনসন, জেমস। Twentieth-Century Romance and Gothic Writers। ম্যাকমিলান পাবলিশার্স। পৃষ্ঠা ৬০৭–৬১২। আইএসবিএন 978-1-349-06129-7। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gladys Cooper Signed To MGM Contract"। ডেজারেট নিউজ। ১৭ মার্চ ১৯৪৫। সংগ্রহের তারিখ ৪ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) হিসচাক, টমাস এস.; রবিনসন, মার্ক এ. (২০০৯)। The Disney Song Encyclopedia (ইংরেজি ভাষায়)। স্কেয়ারক্রো প্রেস। আইএসবিএন 978-0-8108-6938-7। সংগ্রহের তারিখ ৪ জানুয়ারি ২০২১।  উইকিমিডিয়া কমন্সে গ্ল্যাডিস কুপার সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে গ্ল্যাডিস কুপার (ইংরেজি) ইন্টারনেট মুভি ডেটাবেজে গ্ল্যাডিস কুপার  (ইংরেজি) ফাইন্ড এ গ্রেইভে গ্ল্যাডিস কুপার (ইংরেজি)